රැජින සහ එඩින්බරෝ ආදිපාදවරයා ගමන් කරන මාර්ගවල අලංකාර කැටයම් සහිත රැලි පාලම් එල්ලීම සඳහා ඒවා නිර්මාණය කිරීමට ඒ ක්‍ෂේත්‍රයේ ප්‍රවීණයන් වන නිශ්ශංක සූරියදාස, කේ.බී. සූරියදාස, එච්.එම්. නවරත්න සහ එච්.බී. මැදගොඩ යන මහත්වරුන්ට පවරා තිබී ඇත. රාජකීය යුවළගේ ලංකා සංචාරය වෙනුවෙන් සැරසීම සඳහා අලංකාරවත් ලෙස රැලි පාලම් සැකසීම සිදුකළ කණ්ඩායමේ නායකයා ලෙස කටයුතු කර තිබෙන්නේ නිශ්ශංක සූරියදාස කලාකරුවාණන්ය. නිශ්ශංක සූරියදාස නම් කලාකරුවා ගැන මෙන්ම ඔහුගේ වැඩිමල් පුතා ගැන වතගොත මා සමග කිව්වේ විශ්‍රාමික සහකාර පොලිස් අධිකාරී කේ.එම්.එච්. බෝවල මහතාය. විශ්‍රාමික සහකාර පොලිස් අධිකාරී බෝවල මහතාට ඓතිහාසික කතා හා පුරාවෘත්ත ගැන හසළ දැනුමක් ඇති අතර ඉතිහාස කතා ගැන ලියවුණු පොත්පත් රැසක එකතුවක් ද ඔහු සතුව පවතී.
එම්.එච්.බෝවල යනු කව්ද?
විශ්‍රාමික සහකාර පොලිස් අධිකාරී